Årsmøte er gjennomført og nytt styre er på plass til å lede sameiets drift det nærmeste året. Det ble ikke så store utskiftinger i styret – heldigvis. Dette er det nye styret:

* Rune Haaverstad GH 24
* Annelise Kokkin GH 28
* John Erik Nilsen GH 26
* Geir Håvi GH 14
* Gro Kvelprud Moen GH 30
* Jonas Hvaal GH 10

Takk for tilliten dere har gitt oss 6 til å lede ivaretakelsen av sameiet.

**Fasaderehabiliteringen.** Som kjent starter dette prosjektet opp uken etter påske (uke 17). Styret har gjennomført befaring med entreprenør og gartner vedr planter og busker. Det vil bli beskåret en del vekster som står for tett inntil bygningenes vegger. Likeså kan det bli aktuelt å ta bort (midlertidig?) noe beplantning ifm tilgang til haver og bygninger, og fordi at stillaser må settes opp. Planen er å starte med Tun C. Gartner starter trolig dette arbeidet før påske.

Den enkelte må selv sørge for å fjerne utemøbler, blomsterkasser, hageredskap, etc, som står inntil vegger. Det må også fjernes pyntegjenstander som er hengt opp på vegg. Dette gjelder også ved inngangsparti. Sett alt dette godt ut fra vegg, evt inn i leil, eller bruk bod i garasjen. Husk at de som skal gjøre jobben for oss må ha litt «armslag» for å arbeide. Hvis det er noe som må stå ute på terrasse så pakk det inn slik at det ikke blir tilsølt av maling/malingsspray. Har dere som bor i første etasje busker inntil vegg MÅ dette fjernes eller beskjæres for å gi tilgang på vegg. For Tun C sitt vedkommende må alt dette være utført til 22. april. Styret vil gå en runde for å «inspisere» at vi er klar til oppstart.

**Dugnad.** Sett av tirsdag 6 og onsdag 7 mai til dugnadsarbeid. Container er bestilt, lister henges opp og redskapsskjulet vårt er fullt av utstyr til bruk. Bruk disse dagene som mosjon, som kommer oss alle til gode. Også ser vi frem til at de som ikke er så fysisk spreke, kanskje bringer litt glede med en kopp med kaffe, evt noe å bite i.

**Sommerfest**. Sameiets sommerfest arrangeres fredag 15. august mellom Tun B og C. Oppstart kl 1800.